पैगंबर साहब सारी दुनिया के लिए रहमत है
होशंगाबाद| सब्जी मंडी स्थित इब्राहिम मस्जिद के सामने शुक्रवार रात 9 बजे पैगंबर साहब की सीरत पर खुदा बख्श मेमोरियल ट्रस्ट ने कार्यक्रम आयोजित किया। भोपाल के मुफ्ती जिया-उल-खान ने कहा पैगंबर साहब दुनिया के लिए रहमत बनाकर भेजे गए थे। उनके किरदार से हमें सीखना चाहिए। किसी को तकलीफ देना सबसे बड़ा गुनाह है। पैगंबर साहब ने सब्र का पाठ पढ़ाया।
हमें उस पर चलना चाहिए। कार्यक्रम के बाद देश में अमन और चैन की दुआ मांगी गई। इस दौरान मुफ्ती नूर मोहम्मद, मुफ्ती अशफाक, असलम भारती सहित कई लोग मौजूद थे।
hin_Deva hin_Deva hin_Deva